ମମ୍ବାଇଃ ସବୁଦିନ ପାଇଁ ନିରବୀ ଗଲା ଭାରତୀୟ ଶାସ୍ତ୍ରୀୟ ସଂଗୀତର ଆଉ ଏକ ସୁଲଳିତ ସ୍ୱର। ବର୍ଷ ୨୦୨୦ ଅନେକ ବ୍ୟକ୍ତିଙ୍କୁ ଆମ ପାଖରୁ ଛଡ଼ାଇ ନେଇଥିବା ବେଳେ ୨୦୨୧ ଆରମ୍ଭରୁ ସମସ୍ତଙ୍କୁ ଛାଡ଼ି ଆରପାରିକୁ ଚାଲିଗଲେ ଭାରତର ପ୍ରଖ୍ୟାତ ଶାସ୍ତ୍ରୀୟ ସଂଗୀତ ଗାୟକ ଉସ୍ତାଦ ଗୁଲାମ ମୁସ୍ତଫା ଖାନ୍। ଆଜି ୯୦ ବର୍ଷ ବୟସରେ ତାଙ୍କର ବିୟୋଗ ହୋଇଛି। ମୁମ୍ବାଇ ସ୍ଥିତ ତାଙ୍କ ବାସଭବନରେ ଆଜି ସେ ଶେଷ ନିଶ୍ୱାସ ତ୍ୟାଗ କରିଛନ୍ତି। ଏନେଇ ତାଙ୍କ ବୋହୂ ନମ୍ରତା ଗୁପ୍ତା ଖାନ ଗଣମାଧ୍ୟମକୁ ସୂଚନା ଦେଇଛନ୍ତି। ମୁସ୍ତଫା ଖାନ୍ ଆଜି ଦିନ ୧୨.୩୭ ଶେଷ ନିସ୍ୱାସ ତ୍ୟାଗ କରିଥିବା ସୂଚନା ଦେଇଛନ୍ତି ନମ୍ରତା।
ଉତ୍ତର ପ୍ରଦେସର ବଦାୟୁଁରେ ଜନ୍ମଗ୍ରହଣ କରିଥିବା ଗୁଲାମ ମୁସ୍ତଫା ଖାନ ରାମପୁର ସାହସ୍ୱନ ସଂଗୀତ ପରିବାରରୁ ଆସିଥିଲେ। ସଂଗୀତ ଜଗତ ପ୍ରତି ତାଙ୍କ ଅବଦାନ ପାଇଁ ତାଙ୍କୁ ପଦ୍ମଭୂଷଣ, ସଂଗୀତ ନାଟକ ଆକାଡେମି ଏବଂ ପଦ୍ମ ବିଭୂଷଣ ପୁରସ୍କାରରେ ସମ୍ମାନିତ କରାଯାଇଥିଲା।
